Jou fetsch patratgs
da Günther Weber
translaziùn an sutsilvan: Barbara Riesch

Savens raquenta la mama da ple bòld.
Ella raquenta tge ca jou ve tut fatg,
cur ca jou eara ànc pintg.
Ella raquenta, co ella â survagnieu me,
co jou ve amprieu d’ir a pe
a tge amparadas ca jou ve fatg.
Qua stuagn nus adigna rir.

Ussa sund jou gea ple grànd.
Jou se gea liger, scriver, quintar.
Igl bab gi: Quegl e impurtànt par la veta ple tard.
Tgissà, sch’el â raschùn?
Atgnameing less jou ple bugent far tarmagls 
ca far leztgas
a far patratgs sur da la veta ple tard.

Mintgatànt dantànt patratg jou tutegna vedlànder.
Co vegn quegl ad easser?
Tge de jou davantar?
Pilot d’aviùns fuss magari bi. Near pilot da furmla 1.

An mintga cas vi jou vagnir grànd.
A cuntaint.
Scha jou fuss me gea grànd!

Dantànt ve jou ear ampo tema mintgatànt.
Mo partge?

La redacziùn a la tgea editura ân sastanto dad eruir a da dumandar tut igls dretgs d'utilisaziùn pigls maletgs ad igls texts. Scha nus vessan survasieu anzatge a vessan tras quegl violo dretgs d’autur, vean la tgea editura a bunifitgear quels tanor las cunvegnas usitadas, sch’igl dat egn’anunztga da pratensiùns giustifitgeadas.